title: "Browser"
text: "En Browser es es Program of App fuar en Reekenmaskiin, wat n\u00f6\u00f6rig es, dat em me sin Giraat \u00f6n't Internet luki ken.\n\nDi N\u00f6\u00f6righair fan en Program kumt diarfan, dat di Reekenmaskiin aur dit Nat ee\u0111er wat fraagi mut, wat di N\u00fcter hol weet of se wel. Diarfuar mut di Reekenmaskiin me en gurteri Reekenmaskiin, hur dit benen es of wat weet iin \u00f6n hok Maskiin di Swaar es komunitsiari.\nDes giar aur en Aart fan Spraak, dit Protokol TCP/IP (Transfer Communication Protocol / Internet Protocol). Di Browser es en Program, dat des Spraak keent en omseet ken.\n\nFuar dit Protokol es en IP-Numer of -Adres n\u00f6\u00f6rig. Des fraaget da ee\u0111er en fair di Swaar d\u00f6 h\u00f6\u00f6r Adres stj\u00fc\u00fcrt. Des Adres es di D\u00fc\u00fcr fuar Tracking.\n\nTracking\nTracking jit, dat en Internetsir fraagi ken, hur en N\u00fcter fuarof wesen es. \nHok Siren skriif uk me, hur em hengiar, wan em wechgiar:\n\nWan em bi Facebook \u00fcp en Link klikt, da fair em altert ern Numer (fbclid, Facebook click-id) me, wat weeget, wat em fuarof \u00f6nluket heer en hoken dit skrewen heer. Dit ken ark'jen se, wan hi iin \u00f6n sin Browser boowen \u00f6n di Adresliist luket.\n\nRekl\u0101mi-ID\nT\u00f6 Tracking en \u00fctharki jert uk di Rekl\u0101mi-ID, hur Firmen sa \u00fcs Google of Facebook Daaten aur di Uunthairen fan di Liren saamli, hur ja jam Rekl\u0101mi fan stj\u00fc\u00fcri wel, wat t\u00f6 dit paset, wat ja meen, dat ja wel ( Personalisiaret Rekl\u0101mi).\nDes heer man uk en Dimensjoon fan di Seekerhair: Wan en politisk ring Mensk sa \u00fcs en Dikt\u0101tor des Daaten fair, da ken hi diarme uk di Mensken stj\u00fc\u00fcri.\n\nSeekerer Browsers\nMasi Browsers sa \u00fcs di Tor-Browser of DuckDuckGo d\u00f6 diarom di IP-Adres fan di N\u00fcter ek \u00fct. DuckDuckGo es fan en Sjukmaskiin uuren, aur di gurtest Maskiin Google olter niisgiirig om IP-Adresen en dit wat di Liren weet wil en uk jit langsen weet wel.\n\nBrowsers jeft et fuar ark Platforem sa \u00fcs Apple, Windows, Android esf..\n\n Digit\u0101ltechnik\n\nApps fuar Android"